钦定古今图书集成/明伦汇编/氏族典/第208卷 > 曹摅
## 钦定古今图书集成/明伦汇编/氏族典/第208卷 > 曹摅

按《晋书曹摅传》，“摅字颜远，谯国谯人也。少有孝行，好
学，善属文。调补临淄令，入为尚书郎，转洛阳令。仁惠
明断，百姓怀之。以病去官，复为洛阳令。及齐王冏辅
政，摅为记室督，寻转中书侍郎。长沙王乂以为骠骑
司马。乂败免官。惠帝末，起为襄城太守。永嘉二年，高
密王简镇襄阳，以摅为征南司马。其年，流人王逌等”
聚众寇掠城邑，简遣参军崔旷讨之，令摅督护。旷，旷，
奸凶人也，谲摅前战，期为后继，既而不至，摅独与逌
战于郦县，军败，死之。